Ek verstaan Gert se huldeblyk vir Bella | Netwerk24
Ek verstaan Gert se huldeblyk vir Bella
Deur Helen Tsouroulis en Uno, Bloemfontein 23 Julie 2018 00:01
Die doodsberig en huldeblyk “Rus sag, ons Blommelyf”, wat Gert Malan op 18 Julie vir hul hondjie, Bella, in Volksblad geplaas het, het my met trane in die oë gelaat.
Terselfdertyd het dit my groot plesier en vreugde verskaf om te weet daar is ook ander mense wat net soos ek oor my hondjie voel.
Ek is in ’n aftreeoord en my Uno is my alles.
Woorde kan glad nie beskryf of verduidelik wat hierdie diertjie vir my beteken nie.
Haar liefde, getrouheid en nabyheid gee betekenis aan my lewe.
My innige simpatie aan Dadda en Mammie.
Meer oor: Volksblad | Mystem | Lesersbrief | Huldeblyk | Hond